ແມງ​ໄມ້ ຖື​ກ​ນຳ​ມາ​ປຸງ​ແຕ່ງ ​ເປັນ​ຂອງ​ກິນຫຼິ້ນ ໃນ​ລົດ​ຊາດ​ດັ້ງ​ເດີມ ແລະ ຕົ້ມ​ຍຳ
ມັນ​ແມ່ນ​ແມງ​ໄມ້ ​ທີ່​ໄຕ່​ຢູ່​ທົ່ວ​ຟາມ​ແຫ່ງນີ້​ ໃນ​ປະ​ເທດໄທ ແລະ ຢູ່​ໃນ​ຫ້ອງນີ້​ ພຽງ​ຫ້ອງ​ດຽວ ແມ່ນ​ບ້ານ​ຂອງ​ແມງ​ຈິຫຼໍ່ ຫຼາຍກວ່າ​ນຶ່ງ​ລ້ານ​ໂຕ.
ມັນຖືກອົບ ບໍ່ແມ່ນຈືນ ແລະ ໄດ້ມີຂາຍໃນຮ້ານສະດວກຊື້ທີ່ສຳຄັນແລ້ວ ມັນກອບ, ມີໂປຣຕີນສູງ, ມີໄວຕາມິນ ແລະ ທາດເກືອແຮ່, ແຕ່ສຳລັບບາງຄົນ, ບໍ່ມີຫຍັງໃນນັ້ນທີ່ພຽງພໍ ເພື່ອເອົາຊະນະຄວາມຄິດ ກ່ຽວກັບ ການກິນແມງໄມ້ ນັກຂ່າວວີໂອເອ ອາຣາຊ ອາຣາບາຊາດີ (Arash Arabasadi) ໄດ້ຂໍ້ມູນ ກ່ຽວກັບ ລາຍງານນີ້ຈາກປະເທດ ໄທ, ເຊິ່ງ ພຸດທະສອນ ຈະນຳລາຍລະອຽດມາສະເໜີທ່ານໃນອັນດັບຕໍ່ໄປ ມັນແມ່ນແມງໄມ້ທີ່ໄຕ່ຢູ່ທົ່ວຟາມແຫ່ງນີ້ໃນປະເທດ ໄທ ຢູ່ໃນຫ້ອງນີ້ພຽງຫ້ອງດຽວ ແມ່ນບ້ານຂອງແມງຈິຫຼໍ່ຫຼາຍກວ່ານຶ່ງລ້ານໂຕ ທ່ານ ທະນັດ ຈັນທະທຳ ເຈົ້າຂອງຟາມ ສໄມລ ໄດ້ກ່າວວ່າ “ເມື່ອເວົ້າເຖິງແມງໄມ້, ມັນມີຄົນທີ່ຢ້ານມັນ, ມີຄົນທີ່ກິນມັນ ແລະ ຄົນທີ່ບໍ່ກິນມັນ ” ລາຍໄດ້ຂອງຟາມ ສໄມລ໌ ມີຢູ່ປະມານ 1 ແສນໂດລາຕໍ່ເດືອນ ໃນຂະນະທີ່ແມງໄມ້ເກືອບ 1 81 ໂຕນໄດ້ຖືກນຳມາເປັນອາຫານກິນຫຼິ້ນຂອງມະນຸດ ທ່ານ ທະນັດ ໄດ້ກ່າວວ່າ “ຂ້າພະເຈົ້າໄດ້ຍິນຂ່າວອົງການສະຫະປະຊາຊາດເວົ້າວ່າ ແມງໄມ້ແມ່ນແຫຼ່ງທາງເລືອກອື່ນຂອງທາດໂປຣຕີນສຳລັບອາຫານຂອງມະນຸດທີ່ເພີ່ມຂຶ້ນຂອງໂລກໃນອະນາຄົດ, ສະນັ້ນຂ້າພະເຈົ້າຄິດວ່າ ຄົນ ໄທ ແມ່ນໄດ້ກິນແມງໄມ້ມາຫຼາຍແລ້ວ ແລະ ສາມາດເອົາມັນມາເປັນອາຫານຂ້າງທາງ ໃນຖານະເປັນເຈົ້າຂອງຟາມ ແລະ ນັກປະກອບກິດຈະການ, ຄວາມຄິດຂອງທ່ານ ທະນັດ ຈັນທະທຳ ແມ່ນການຫໍ່ແມງໄມ້ໃສ່ໃນຖົງເຂົ້າໜົມ ແຕ່ມັນຂ້ອນຂ້າງເປັນການທົດລອງຜິດລອງຖືກ ເພື່ອຫາໂຕແມງໄມ້ທີ່ເໝາະສົມໃສ່ ທ່ານ ທະນັດ ໄດ້ກ່າວວ່າ “ຂ້າພະເຈົ້າໄດ້ພະຍາຍາມເອົາຈິຫຼໍ່ດຳ ເຖິງແມ່ນວ່າຂ້າຈະແມ່ນຄົນກິນປະຈຳກໍຕາມ ເມື່ອເວົ້າເຖິງການກິນແມງໄມ້ນັ້ນ, ຂ້າພະເຈົ້າຍັງຮູ້ສຶກຄືວ່າຕາຂອງມັນກຳລັງຈ້ອງເຖິງຂ້າພະເຈົ້າຢູ່ ມັນຮູ້ສຶກແປກ ແລ້ວ, ຫຼັງຈາກເຮົາກິນມັນ, ຂາຂອງມັນ ແລະ ປີກຂອງມັນກໍຈະເດ່ອອກມາ ແລະ ຄາຢູ່ແຂ້ວ ແລະ ເຫງືອກຂອງເຮົາ ” ເມື່ອເຂົາເຈົ້າແກ້ໄຂບັນຫາໄດ້, ຜະລິດຕະພັນຂອງເຂົາເຈົ້າກໍໄດ້ຖືກວາງຂາຍໃນຮ້ານຊຸບເປີມາເກັດ ແລະ ຮ້ານສະດວກຊື້ໃນຮູບແບບລົດຊາດດັ້ງເດີມ, ບາບີຄິວ ແລະ ລົດຕົ້ມຍຳ ຈຸດຂາຍຂອງມັນກໍແມ່ນວ່າ: ເຂົ້າໜົມແມງໄມ້ແມ່ນທາງເລືອກທີ່ດີຕໍ່ສຸຂະພາບ ທ່ານນາງ ຄາທິງກາ ເດິ ບາລັອກ ຈາກອົງການອາຫານ ແລະ ກະສິກຳ ສະຫະປະຊາຊາດກ່າວວ່າ “ຄຸນຄ່າດ້ານໂພສະນາການຂອງແມງໄມ້ແມ່ນບໍ່ໄດ້ຖືກຮັບຮູ້ໃນອະດີດ, ແລະ ຂ້າພະເຈົ້າຄິດວ່າປັດຈຸບັນນີ້, ພວກເຮົາໄດ້ຄົ້ນພົບວ່າ ມັນມີໂອກາດທີ່ໃຫຍ່ຫຼາຍ ແມງໄມ້ແມ່ນອຸດົມສົມບູນໄປດ້ວຍໄວຕາມິນ ແລະ ເກືອແຮ່ ແຕ່ກໍມີທາດໂປຣຕີນເຊັ່ນກັນ ແລະ ມັນກໍເປັນມິດຕໍ່ສິ່ງແວດລ້ອມຫຼາຍກວ່າການລ້ຽງງົວຄວາຍແບບດັ້ງເດີມ